கேள்வி: இந்திரா காந்தி படகுப் போட்டி என்பது என்ன?
பதில்: இந்திரா காந்தி படகுப் போட்டி (''Indira Gandhi Boat Race'') ஒவ்வோர் ஆண்டும் இந்தியா கேரள மாநிலத்தில் நடைபெறுகிறது. திசம்பர் மாதக் கடைசி வாரத்தில் கொச்சி நகரின் உப்பங்கழியில் நீர் விளையாட்டாகவும் திருவிழாவாகவும் இது நடைபெறும். இது கேரளா முழுவதும் பிரபலமானது மற்றும் நேரு கோப்பை படகுப் போட்டி, சம்பாகுளம் மூலம் படகுப் போட்டி, ஆரண்முலா உத்திரட்டி வல்லம்களி, பிப்பப்பட் ஜலோத்ஸவம் மற்றும் ஸ்ரீ நாராயண ஜெயந்தி படகுப் போட்டி போட்டி போன்ற பல்வேறு படகுப் போட்டிகள் போன்று பிரபலமானது. இந்தியாவின் மறைந்த பிரதமர் இந்திரா காந்தி நினைவாக இந்தப் பந்தயம் தொடங்கப்பட்டது. இந்தப் பந்தயத்தை மிகவும் தனித்துவமாக்குவது போட்டியாளர்களின் விளையாட்டு உணர்வு. ஏறக்குறைய 150 பேர், ஒவ்வொருவரும் வெவ்வேறு கிராமத்தைப் பிரதிநிதித்துவப்படுத்தி, விளையாட்டின் போது கடுமையான விதிகளைப் பின்பற்றுவதாக உறுதியளித்துப் பங்கேற்கின்றனர். பயிற்சி அமர்வுகள் மற்றும் திருவிழா நாட்களில் அவர்களுக்கு உணவு உள்ளிட்ட வசதியினை கிராமவாசிகள் அல்லது வசதி படைத்தவர்களின் பொறுப்பாகும். இவர்கள் பெரும்பாலும் போட்டியின் முழு செலவையும் ஏற்றுக்கொள்வார்கள். இந்திரா காந்தி படகுப் போட்டிக்கான ஏற்பாடுகள் பல வாரங்களுக்கு முன்பே தொடங்குகின்றன. படகுப் போட்டியில் பங்கேற்பவர்களை உற்சாகப்படுத்த ஆயிரக்கணக்கான மக்கள் நீர்நிலைகளில் குவிகின்றனர். கேரளாவில் நடத்தப்படும் பெரும்பாலான பந்தயங்கள் அவை எவ்வாறு தோன்றின என்பதற்குப் பின்னால் சுவாரஸ்யமான புராணக்கதைகள் உள்ளன. பாம்பு படகுகள் தண்ணீர் வழியாகச் செல்ல மத்தி (மீன்) எண்ணெய் தடவப்படுகிறது. வழக்கமாக, ஒரு பாம்புப் படகில் நான்கு தலைக்கட்டு வீரர்கள், 25 பாடகர்கள் மற்றும் 100 முதல் 125 துடுப்பு வீரர்கள் இருப்பார்கள். வஞ்சிப்பாட்டு அல்லது படகோட்டியின் பாடலின் வேகமான தாளத்திற்கு இசைவாகப் படகினைச் செலுத்துவார்கள்.